text: Права рокля от трико за всеки ден. Как да привлечем вниманието на мъжете и да предизвикаме възхищение? - Collapse.bg
  On юни 23, 2017 By collapse In Мода
  Това е въпрос, който си задава всяка жена, когато избира дрехи, обувки или аксесоари. Най-привлекателната от всички дрехи си остава роклята. Това е дреха, която може да украси всяка жена и да я превърне в Богиня. Основно изискване е правилно да изберете цвета, модела и дължината. Сред разнообразието от модели рокли особено място заема правата рокля от трико, която се радва на голяма популярност през всеки сезон.
  Този модел рокля прекрасно подчертава фигурата, талията и женските достойнства. Правата трикотажна рокля подхожда на всяка възраст и особености на фигурата.
  Трикотажната материя е еластична, разтеглива, може да бъде съставена от вискозни, ленени, памучни или полиестерни нишки.
  Тя е лека, еластична, приятна на допир, трайна е и дълго време съхранява своя външен вид. А голямото разнообразие от цветове и десени позволява на всяка жена да избере, според своя вкус и цветотип, идеалната за своя стил рокля.
  Трудно е да се изброят вариантите на рокли от трико. Много са модерни през този сезон трикотажни рокли със щампи на точки, с отвори, карирани, с цветя, растителни мотиви – листа, плодове, дори с животни. Всеки може да избере според повода и мястото, където ще облича този модел рокля.
  Дизайнерите от целия свят създават оригинални модели с асиметрични кройки, а също така с набори. Асиметричните кройки на ръкавите създават нетрадиционна визия и внасят свежест и актуалност на модела.
  Много стилно и сексуално изглеждат роклите тип бюстие с дължина над коляното или до прасеца.
  Това е особено актуален модел за лятото и се предпочита от много девойки. За разходки край морето или на плажа роклята от трико е незаменима: свободна, спортна рокля или права до земята с цепки отстрани – това е предпочитана рокля в плажната мода.
  В последните години са много модерни и изискани трикотажните рокли съчетани с дантела. Това е празничен вариант на роклята от трико. Дантелата внася лекота и въздушност на роклята и я прави елегантна и загадъчна. Дантелени елементи се вграждат обикновено около деколтето, на маншетите или якичката, а понякога и по долния ръб на роклята. С такава рокля може да отидете навсякъде: на театър, дискотека, парти или фирмено събиране.
  Как да съчетаваме трикотажната права рокля?
  Тя се съчетава много добре с болеро, късо сако, жакет, жилетка. Като обувки избирайте ниски обувки тип пантофки, сандали или обувки тип лодка на високо токче. Като аксесоар са подходящи чанти-клъч или малка чантичка. Ако сте привърженичка на етно-стила, избирайте украшения от натурални материали.
  За кого е подходяща роклята от трикотажна материя?
  Обикновено се счита, че този модел повече отива на стройни дами. По-пълните жени обикновено ловко прикриват излишните сантиметри в талията или корема като съчетават трикотажната рокля със сако или жилетка. Ако имате пълни ръце, не носете рокля без ръкави, а избирайте рокли с дълги или три четвърти ръкави. Ако имате едър бюст, слагайте шалче или фишу. Слабите девойки могат да носят модели с рюшове, волани или набори в зоната на деколтето, както и по-ярки щампи.
  Всяка жена може да избере от голямото разнообразие на пазара идеалния модел, като се съобразява с модните тенденции и собствения вкус и фигура.